Anubing

Ang anubing (Artocarpus ovatus, mga kasingkahulugan: Artocarpus cumingiana, Artocarpus lacucha at iba pa na higit sa 20 kasingkahulugan) ay isang uri ng punungkahoy na nasa genus Artocarpus. Kilala din ito sa tawag na Anobung, Kubi, Anobling, Kanet at Indang kung saan hinango ang pangalan ng bayan ng Indang sa Kabite. Endemiko ito sa Pilipinas at marami ito lalo na sa distrito ng Laguna de Bay. Matatagpuan din ito sa mababa at katamtamang kataasan na mga gubat mula sa Hilagang Luzon hanggang sa Palawan at Mindanao.

Ang dahon nito ay may katangian tulad ng isang telang naylon na may hugis pahaba at subeliptiko, may haba na mula 20 hanggang 30 sentimetro at may lapad 6 hanggang 10 sentimetro. Natitiis ng kahoy nito ang mamasa-masa tulad ng Molave ngunit hindi ito kinaluluguran bilang matigas na kahoy. Karagadagan dito, nagiging kulay kayumanggi ang kahoy kapag nalalantad. Umaabot ito sa taas na 30 metro at may isang diyametro na 100 sentimetro.

Mga sanggunian

Kategorya:Punungkahoy